ΓΡΑΠΤΗ ΕΡΩΤΗΣΗ E-3837/02

υποβολή: Camilo Nogueira Romn (Verts/ALE) προς την Επιτροπή

(9 Ιανουαρίου 2003)

Θέμα: Παραβίαση της αρχής του ελεύθερου ανταγωνισμού από την ισπανική κρατική εταιρεία TRAGSA

Η ισπανική κρατική επιχείρηση Transformaciones Agrarias Α.Ε. (TRAGSA) αναλαμβάνει συστηματικά με απευθείας ανάθεση εκ μέρους της κεντρικής και των περιφερειακών ισπανικών κυβερνήσεων έργα, μελέτες και συμβάσεις παροχήςπηρεσιών και άλλες δραστηριότητες στον τομέα της δασοκομίας, του περιβάλλοντος και της γεωργίας σε κατάφωρη αντίθεση με τις κοινοτικές αρχές της δημοσιότητας, της ίσης μεταχείρισης, του ανταγωνισμού και της διαφάνειας που διέπουν το σύστημα της ανάθεσης δημοσίων συμβάσεων. Τα προνόμια αυτά που απολαύει η κρατική εταιρεία TRAGSA από τις δημόσιες αρχές συνιστούν χαρακτηριστική περίπτωση αθέμιτου ανταγωνισμού έναντι των ιδιωτικών επιχειρήσεων και παράβαση του ελεύθερου ανταγωνισμού μέσα στην Κοινότητα όπως θεσπίζεται από τις συνθήκες.

Ορισμένα ισπανικά μέσα ενημέρωσης ανέφεραν ότι η Ευρωπαϊκή Επιτροπή απέστειλε επιστολή προειδοποίησης στην Ισπανική Κυβέρνηση σχετικά με τις συμβάσεις που συνήψε με τρίτους η TRAGSA, στην οποία αναφέρει ότι δεν τηρήθηκαν οι κανόνες δημοσιότητας και διαφάνειας που ορίζει το κοινοτικό δίκαιο για τις δημόσιες συμβάσεις. Η επιστολή αυτή που απεστάλη από την Ευρωπαϊκή Επιτροπή ήταν το αποτέλεσμα καταγγελίας εκ μέρους της εθνικής Ένωσης Δασοκομικών Επιχειρήσεων (ASEMFO) που καλύπτει πάνω από το 85 % των έργων καιπηρεσιών στον τομέα της δασοκομίας στην Ισπανία, η οποία όμως, παρόλα αυτά δεν λαμβάνει ανάλογο ποσοστό συμβολαίων όπως η TRAGSA.

Μπορεί να μας πληροφορήσει η Ευρωπαϊκή Επιτροπή εάν ευσταθούν αυτά τα δεδομένα και ιδίως για την επιστολή που απηύθυνε στην Ισπανική Κυβέρνηση για το νομικό καθεστώς της TRAGSA και τη δραστηριότητά της στον τομέα των δημοσίων συμβάσεων·

Απάντηση του κ. Bolkestein εξ ονόματος της Επιτροπής

(25 Φεβρουαρίου 2003)

H Tragsa είναι μία ισπανική κρατική επιχείρηση που παρέχειπηρεσίες στον τομέα της αγροτικής ανάπτυξης και της προστασίας του περιβάλλοντος, συμπεριλαμβανομένων έργων, μελετών καιπηρεσιών τεχνικήςποστήριξης. Είναι επιφορτισμένη με την εκτέλεση των εργασιών που της αναθέτει η κεντρική διοίκηση καθώς και οι αυτόνομες κοινότητες ή οι δημόσιοι οργανισμοί που εξαρτώνται από αυτήν.

Πράγματι, σε συνέχεια της καταγγελίας της Εθνικής Ένωσης Δασοκομικών Επιχειρήσεων (ASEMFO), η Επιτροπή εντόπισε διάφορα σημεία ασυμβατότητας του καθεστώτος ανάθεσης των συμβάσεων που συνήψε η Tragsa ως αναθέτουσα αρχή με τις κοινοτικές οδηγίες.

Σύμφωνα με το ισπανικό δίκαιο η Tragsa δεν θεωρείται οργανισμός δημοσίου δικαίου και συνεπώς θεωρεί ότι δεν δεσμεύεται από τις κοινοτικές οδηγίες για τις συμβάσεις που συνάπτει με τρίτους, σε περίπτωσηπέρβασης των κατωφλίων, ούτε ότι οφείλει να τηρεί τιςποχρεώσεις που απορρέουν από την αρχή της διαφάνειας και δημοσιότητας της συνθήκης ΕΚ, στις λοιπές περιπτώσεις.

Σύμφωνα με την τρέχουσα νομολογία του Δικαστηρίου(1), η έννοια του οργανισμού δημοσίου δικαίου πρέπει να προσλάβει λειτουργική ερμηνεία και η ιδιότητα αυτή εξαρτάται από τρεις προϋποθέσεις που καθορίζονται στις οδηγίες και οι οποίες πληρούνται από την Tragsa.

Τον Απρίλιο 2002, στάλθηκε στις ισπανικές αρχές προειδοποιητική επιστολή στην οποία οι τελευταίες αυτές απάντησαν τον Ιούνιο 2002 απορρίπτοντας τα επιχειρήματα της Επιτροπής.

Ωστόσο, από τις επαφές που είχε η Επιτροπή με τις ισπανικές αρχές έγινε δυνατή η διασάφηση ορισμένων πτυχών του φακέλου και οι ισπανικές αρχές πληροφόρησαν την Επιτροπή για την εισαγωγή ορισμένων νομοθετικών διατάξεων στον νόμο 53/2002 περί φορολογικών, διοικητικών και κοινωνικών μέτρων της 30ης Δεκεμβρίου 2002 (συνοδευτικός νόμος του νόμου για τον κρατικό προϋπολογισμό 2003) που τροποποιούν το νομικό καθεστώς της Tragsa ώστε να πληροί τις απαιτήσεις της Επιτροπής.

Πράγματι, το άρθρο 87 του εν λόγω νόμου προσθέτει μία νέα παράγραφο 7 στο άρθρο 88 του νόμου 66/1997 της 30ής Δεκεμβρίου 1997, που προβλέπει τηνπαγωγή της Tragsa και των θυγατρικών της, κατά τη σύναψη συμβάσεων έργων, προμηθειών καιπηρεσιών με τρίτους, στον νόμο περί συμβάσεων των δημοσίων διοικήσεων, που ρυθμίζει την εφαρμογή, στο ισπανικό δίκαιο, τωνποχρεώσεων που απορρέουν από το κοινοτικό δίκαιο σε θέματα δημοσίων συμβάσεων.

Υπό τις περιστάσεις αυτές, η Επιτροπή θα μπορέσει να αποφασίσει, σε μία από τις προσεχείς συνεδριάσεις της, τη θέση στο αρχείο της εν λόγωπόθεσης.

(1) Αποφάσεις στιςποθέσεις Mannesmann (C-44/96 της 15.1.1998), BFI Holding, (C-360/96 της 10.11.1998), H.L.M. (C-237/99 της 1.2.2001), University of Cambridge (C-380/98 της 3.10.2000), Ente Fiera di Milano (C-223/99 και 260/99 της 10.5.2001), πρόκειται για τις ακόλουθες προϋποθέσεις: — να έχει νομική προσωπικότητα· — να ελέγχεται, οικονομικά και διοικητικά, από το κράτος· — να έχει δημιουργηθεί ειδικά για να ικανοποιήσει ανάγκες γενικού συμφέροντος που δεν έχουν βιομηχανικό ή εμπορικό χαρακτήρα.